Byna R2 miljoen se dwelms in motor gevind | Maroela Media
Byna R2 miljoen se dwelms in motor gevind
Byna R2 miljoen se dwelms is Saterdagoggend in die vroeë oggendure onder die sitplek van 'n voertuig in Gugulethu buite Kaapstad gevind.
Konst. Noloyiso Rwexana, woordvoerder van die polisie, het gesê die polisie het omstreeks 01:50 'n wenk van die publiek opgevolg. "'n Toyota Fortuner is by die adres gevind en 'n snuffelhond is gebruik om die voertuig te deursoek," het Rwexana gesê.
Die polisie het mandrax en kokaïen ter waarde van R1.9 miljoen onder die agtersitplek gevind. "'n Man en vrou, onderskeidelik 50 en 57 jaar oud, is in hegtenis geneem op aanklag van dwelmbesit," het sy gesê.